ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1021/97 υποβολή: Hiltrud Breyer (V) προς την Επιτροπή (19 Μαρτίου 1997)

Θέμα: Κοινοτικές πιστώσεις έρευνας σε πειράματα κλώνωσης

1. α) Έχει λάβει το Ινστιτούτο Roshin στο Εδιμβούργο πιστώσεις έρευνας από την Ευρωπαϊκή Ένωση;

β) Εάν ναι, σε ποιό ύψος ανέρχονται;

2. α) Χρησιμοποιήθηκαν, άμεσα ή έμμεσα, κοινοτικά ποσά για πειράματα κλώνωσης με κύτταρα προβάτων στο εν λόγω Ινστιτούτο;

β) Σε τί ύψος ανέρχονται οι κοινοτικές πιστώσεις που χρησιμοποιήθηκαν άμεσα ή έμμεσα;

3. α) Έχουν χρησιμοποιηθεί, άμεσα ή έμμεσα, κοινοτικά κονδύλια για πειράματα κλώνωσης με πρόβατα;

β) Σε ποιά Ινστιτούτα εισέρρευσαν αυτές οι πιστώσεις;

γ) Σε τί ύψος ανέρχονται αναλυτικά ανά Ινστιτούτο αυτές οι πιστώσεις;

Απάντηση της κ.Cresson εξ ονόματος της Επιτροπής (22 Mαΐου 1997)

1. α) Το ινστιτούτο ROSLIN συμμετείχε σε διάφορα κοινοτικά προγράμματα, λαμβάνοντας συνολικά 1.08 MECU από τα προγράμματα BIOTECH I (1992-1994) και BIOTECH II (1994-1998).

2. α) Το σχέδιο που χρηματοδοτήθηκε στο πλαίσιο του προγράμματος BIOTECH I (1992-1994) αποσκοπούσε στην απόκτηση γνώσεων σχετικά με τους βασικούς μηχανισμούς που διέπουν το νεαρό έμβρυο ζώων αγροκτήματος (βοοειδή, πρόβατα και χοίροι), οι οποίοι καθορίζουν εάν ένα κύτταρο διατηρεί την ικανότητα να συμβάλει στη δημιουργία όλων των ιστών. Το εν λόγω πρόγραμμα BIOTECH περιορίζεται στην ανάπτυξη βασικών βιολογικών γνώσεων σχετικά με ζώα αγροκτήματος και ουδεμία άμεση έρευνα σχετικά με κλώνωση ζώων δεν προβλεπόταν στη σύμβαση, ούτε πολύ περισσότερο οιοδήποτε πείραμα κλώνωσης. Το σχέδιο εκπληρεί τους στόχους του ειδικού προγράμματος για τη βιοτεχνολογία για την περίοδο 1992-1994, συγκεκριμένα ότι η έρευνα στον τομέα 2 «θα επικεντρωθεί στον έλεγχο της ανάπτυξης, στον κυτταρικό προκαθορισμό και στην ικανότητα διαφοροποίησης των κυττάρων στους ανώτερους οργανισμούς» (απόφαση αριθ. 92/218 ΕΟΚ του Συμβουλίου της 26ης Μαρτίου 1992 για τη θέσπιση ειδικού προγράμματος έρευνας και τεχνολογικής ανάπτυξης στον τομέα της βιοτεχνολογίας ((ΕΕ L 107 της 24.4.1992 ))).

2. β) Όπως φαίνεται, ουδεμία κοινοτική πίστωση δε χρησιμοποιήθηκε για τη χρηματοδότηση πειραμάτων κλώνωσης του Ινστιτούτου ROSLIN.

3. Η Επιτροπή δεν χρηματοδότησε άμεσα κανένα σχέδιο σχετικά με κλώνωση ζώων, ούτε σχέδιο στο πλαίσιο του οποίου προβλεπόταν πείραμα κλώνωσης.
ΓΡΑΠΤΗ ΕΡΩΤΗΣΗ E-1048/97 υποβολή: Jesϊs Cabezσn Alonso (PSE) και Manuela Frutos Gama (PSE) προς την Επιτροπή (19 Μαρτίου 1997)

Θέμα: Καπνοπαραγωγή και απασχόληση

Γιατί η Επιτροπή μέσω της νέας ΚΟΑ στον τομέα του καπνού θέλει να βλάψει σοβαρά και ανεπανόρθωτα τις 20.000 οικογένειες που κερδίζουν τα προς το ζην από την καλλιέργεια καπνού και δεν έχουν καμία εναλλακτική πηγή εισοδήματος σε μια περιοχή με χαμηλό επίπεδο ανάπτυξης όπως είναι η Εξτρεμαδούρα στην Ισπανία;

Απάντηση του κ. Fischler εξ ονόματος της Επιτροπής (21 Απριλίου 1997)

Η Επιτροπή έχει τη συνείδηση της κοινωνικής και οικονομικής σημασίας της καλλιέργειας καπνού σε ορισμένες περιοχές παραγωγής όπως η Extremadura στην Ισπανία. Η Επιτροπή δεν έχει την πρόθεση να προτείνει μέτρα που θα βλάψουν 20.000 οικογένειες καλλιεργητών, αντίθετα στόχος της μεταρρύθμισης που προβλέπεται από την Επιτροπή είναι η βελτίωση των υλικών συνθηκών των καλλιεργητών, με την προώθηση της ποιότητας της παραγωγής τους.
ΓΡΑΠΤΗ ΕΡΩΤΗΣΗ E-0665/97 υποβολή: Antonio Tajani (UPE) προς την Επιτροπή (6 Μαρτίου 1997)

Θέμα: Καθυστερήσεις στη χρησιμοποίηση των διαρθρωτικών ταμείων από την περιφέρεια του Λάτσιο

Η σοβαρή οικονομική κατάσταση και η ανεργία που μαστίζει την περιοχή του Λάτσιο απαιτούν ολοένα και μεγαλύτερες κοινοτικές επεμβάσεις υπέρ των μικρομεσαίων επιχειρήσεων. Οι καθυστερήσεις της περιφερειακής κυβέρνησης θέτουν εν κινδύνω την εκμετάλλευση των ευκαιριών που παρέχει η Ευρωπαϊκή Ένωση.

Ερωτάται, ως εκ τούτου:

1. Για ποιους λόγους η Επιτροπή απέρριψε τον Αύγουστο του 1996 το μοναδικό έγγραφο προγραμματισμού της περιφέρειας του Λάτσιο 1997-1999; Αληθεύει ότι η περιφέρεια του Λάτσιο δεν απέστειλε ακόμη το νέο διορθωμένο ενιαίο έγγραφο προγραμματισμού (DOCUP);

2. Είναι αληθές ότι το ενιαίο έγγραφο προγραμματισμού (DOCUP) της περιφέρειας του Λάτσιο υπήρξε το μοναδικό ιταλικό περιφερειακό έγγραφο που απερρίφθη;

3. Ποιες συνέπειες θα έχει στην οικονομία της περιφέρειας η σοβαρή καθυστέρηση που προκλήθηκε υπαιτιότητι της περιφερειακής διοικήσεις του Λάτσιο;

4. Προβλέπονται έκτακτα όργανα αντιστάθμισης για τους επιχειρηματίες οι οποίοι θα μπορέσουν να χρησιμοποιήσουν τα ευρωπαϊκά ταμεία με μεγάλη καθυστέρηση και άνευ δικής τους υπαιτιότητος;

Απάντηση της κας Wulf-Mathies εξ ονόματος της Επιτροπής (23 Απριλίου 1997)

Το σχέδιο σύγκλισης στο πλαίσιο του στόχου 2 για την περιοχή Lazio, το οποίο υπεβλήθη από τις ιταλικές αρχές στις 8 Αυγούστου 1996, δεν έγινε αποδεκτό για επεξεργασία από την Επιτροπή διότι δεν ήταν πλήρες όσον αφορά πολλές σημαντικές πτυχές (π.χ. έλλειψη στοιχείων για τα μέτρα, έλλειψη εκ των προτέρων αξιολόγησης). Το σχέδιο για την περιοχή Lazio ήταν πράγματι το μοναδικό ιταλικό σχέδιο που δεν έγινε αποδεκτό.

Στις 3 Οκτωβρίου 1996 η Επιτροπή έλαβε συμπληρωματικά στοιχεία τα οποία της παρέσχαν την δυνατότητα να καθορίσει την διαπραγματευτική θέση της για τις συζητήσεις που πραγματοποιήθηκαν στη Ρώμη στις 6 Νοεμβρίου. Η Επιτροπή εξακολουθεί να αναμένει μία αναθεωρημένη διατύπωση του εγγράφου για την περιοχή του Lazio για να ληφθούν υπόψη οι εν λόγω συνομιλίες.

Ελλείψει αναθεωρημένης πρότασης, το νέο ενιαίο έγγραφο προγραμματισμού για την περιοχή του Lazio για την περίοδο 1997-1999 δεν είναι δυνατόν να εγκριθεί. Τούτο ενδέχεται να έχει αρνητικές επιπτώσεις για την εν λόγω περιφέρεια, στο βαθμό που εν αναμονή της εν λόγω έγκρισης δεν δύναται να εφαρμοστούν τα σχετικά μέτρα. Η Επιτροπή θα εξακολουθήσει να εμμένει στο αίτημά της να αναθεωρήσουν οι ιταλικές αρχές την πρότασή τους, δεν δύνανται όμως να αναλάβει την ευθύνη για τις καθυστερήσεις που ενδέχεται να προκύψουν όσον αφορά την υλοποίηση.
ΓΡΑΠΤΗ ΕΡΩΤΗΣΗ P-1415/97 υποβολή: Francesco Baldarelli (PSE) προς την Επιτροπή (10 Απριλίου 1997)

Θέμα: Δημιουργία ενός χώρου εναπόθεσης ειδικών τοξικών αποβλήτων που θα χρηματοδοτηθεί στο πλαίσιο των παρεμβάσεων του στόχου 5 β (ΕΤΠΑ)

Στην τοποθεσία 'CA'GUALDO (Επαρχία Πέζαρο, Ιταλία) προβλέπεται από την Περιφέρεια Μάρκε η δημιουργία ενός χώρου εναπόθεσης ειδικών τοξικών αποβλήτων για την εξυπηρέτηση ολόκληρης της περιοχής. Αυτή η εγκατάσταση θα χρηματοδοτηθεί στο πλαίσιο των παρεμβάσεων του στόχου 5β με κονδύλια της Ευρωπαϊκής Ένωσης (ΕΤΠΑ).

Η εν λόγω παρέμβαση αφορά περιοχή που βρίσκεται στη μεθόριο μεταξύ των περιφερειών Μάρκε και Εμίλια Ρομάνια η οποία είναι ιδιαίτερα ευαίσθητη από απόψεως περιβάλλοντος σε σημείο που η Περιφερειακή Διοίκηση της Εμίλια Ρομάνια εξέφρασε αντίθετη γνώμη για το εν λόγω σχέδιο. Επιπλέον, περισσότεροι από 5.000 πολίτες και περιβαλλοντικές κινήσεις έχουν εκφράσει τη σαφή αντίθεσή τους.

Το σχέδιο δεν φαίνεται να συνοδεύεται από τα αναγκαία στοιχεία που αφορούν το περιβάλλον και συγκεκριμένα την ανάλυση της εκτίμησης των επιπτώσεων στο περιβάλλον και υπάρχουν αμφιβολίες και αβεβαιότητες που αφορούν ακόμη και διαχειριστικές πλευρές της εγκατάστασης καθώς και τις μεθοδολογίες για την πραγματοποίηση των κατασκευών.

Ερωτάται η Ευρωπαϊκή Επιτροπή εάν προτίθεται να εξετάσει ενδελεχώς τους όρους της σχετικής χρηματοδότησης έως ότου διευκρινισθούν οι περιβαλλοντικές πλευρές και δοθούν επίσης εγγυήσεις ότι η διαχείριση θα ανταποκρίνεται στα κριτήρια της μέγιστης διαφάνειας τα οποία προβλέπονται από τους κανονισμούς της Ένωσης.

Aπάντηση της κας Wulf-Mathies εξ ονόματος της Επιτροπής (23 Μαΐου 1997)

Το ενιαίο έγγραφο προγραμματισμού του στόχου 5β της περιόδου 1994-1999, για την περιοχή Marche, προβλέπει μέτρο που αφορά την υλοποίηση μιας πλατφόρμας επεξεργασίας των ειδικών βιομηχανικών τοξικών ή επικινδύνων αποβλήτων. Το μέτρο αυτό διευκρινίζει ότι η εφαρμογή της παρέμβασης θα ανατεθεί σε μία ή περισσότερες μεικτές δημόσιες ή ιδιωτικές εταιρίες, που θα συσταθούν για το σκοπό αυτό. Οι εταιρίες αυτές πρέπει να υποβάλουν ένα προκαταρκτικό σχέδιο που θα τεθεί στην εκτίμηση των περιφερειακών τεχνικών οργάνων και θα εγκριθεί από την κυβέρνηση της περιοχής Marche. Το πρόγραμμα αυτό δεν έχει υποβληθεί ακόμα στην περιοχή.

Σύμφωνα με την οδηγία 85/337/ΕΟΚ που αφορά την εκτίμηση των επιπτώσεων ορισμένων δημόσιων και ιδιωτικών προγραμμάτων στο περιβάλλον ((EE L 175 της 5.7.1985 )), το πρόγραμμα εγκατάστασης διοχέτευσης των τοξικών και επικινδύνων αποβλήτων υποβάλλεται υποχρεωτικά, πριν από τη χορήγηση της άδειας, σε εκτίμηση για το περιβαλλοντικό του αντίκτυπο.

Στο πλαίσιο της επιτροπής παρακολούθησης του ενιαίου εγγράφου προγραμματισμού, η Επιτροπή θα μεριμνήσει για την ορθή εφαρμογή αυτού του μέτρου στο πλαίσιο της τήρησης κάθε ισχύουσας κοινοτικής νομοθεσίας.

Για το ίδιο πρόβλημα η Επιτροπή παρακαλεί το Αξιότιμο Μέλος του Κοινοβουλίου να ανατρέξει επίσης στην απάντηση που έδωσε στη γραπτή ερώτηση Ε-1140/97 της κας Muscardini. ((βλέπε σελίδα 76 ))
ΓΡΑΠΤΗ ΕΡΩΤΗΣΗ E-1349/97 υποβολή: Susan Waddington (PSE) προς την Επιτροπή (21 Απριλίου 1997)

Θέμα: Γυναίκες υπάλληλοι στην Επιτροπή

Ποιό είναι το ποσοστό των γυναικών μεταξύ των υπαλλήλων κατηγορίας D στην Επιτροπή;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1347/97, E-1349/97, E-1350/97 και E-1351/97 (29 Μαΐου 1997)

Οι αριθμοί γυναικών στις διάφορες κατηγορίες στην Επιτροπή έχουν, το Μάρτιο του 1997, ως εξής:

>TABLE>

Τα στοιχεία αυτά αφορούν αποκλειστικά τους μόνιμους υπαλλήλους του προϋπολογισμού λειτουργίας και δεν περιλαμβάνουν ούτε τους υπαλλήλους του προϋπολογισμού έρευνας ούτε τους έκτακτους ή επικουρικούς υπαλλήλους.

Σημειώνεται ότι η Επιτροπή έχει θέσει ετήσιους στόχους για την πρόσληψη γυναικών με στόχο την αύξηση του αριθμού των γυναικών σε όλα τα επίπεδα της κατηγορίας A, περιλαμβανομένων των διευθυντικών θέσεων.
ΓΡΑΠΤΗ ΕΡΩΤΗΣΗ E-1053/97 υποβολή: Jesϊs Cabezσn Alonso (PSE) προς την Επιτροπή (19 Μαρτίου 1997)

Θέμα: Προτεραιότητες των διαρθρωτικών ταμείων

Μετά από την αξιολόγηση των αποτελεσμάτων της εφαρμογής των διαρθρωτικών ταμείων από την τελευταία μεταρρύθμιση των εκτελεστικών κανονισμών, σε ποιές προτεραιότητες και σε ποιούς στόχους πιστεύει η Επιτροπή ότι θα πρέπει να επικεντρωθούν τα διαρθρωτικά ταμεία στο άμεσο μέλλον;

Aπάντηση της κας Wulf-Mathies εξ ονόματος της Επιτροπής (21 Aπριλίου 1997)

Οι υφιστάμενοι στόχοι των διαρθρωτικών ταμείων εξακολουθούν να ισχύουν μέχρι το τέλος του 1999. Εντούτοις, η Επιτροπή επιδιώκει να χρησιμοποιήσει τα περιθώρια ελαστικότητας που υπάρχουν, έτσι ώστε να προσαρμόσει τις προτεραιότητες στα οικονομικά και κοινωνικά προγράμματά της, να διασφαλίσει την αντιμετώπιση τρεχόντων προβλημάτων και να επωφεληθεί από τις ευκαιρίες που παρουσιάζονται σήμερα. Για τις πρώην βιομηχανικές περιφέρειες, που είναι επιλέξιμες στο πλαίσιο του στόχου 2 των διαρθρωτικών ταμείων, στις οποίες τα προγράμματα ακολουθούν έναν τριετή κύκλο, η νέα περίοδος προγραμματισμού 1997-1999 θα δώσει μεγαλύτερη έμφαση στη δημιουργία νέων θέσεων απασχόλησης και στην προώθηση της ανταγωνιστικότητας και της καινοτομίας, της αειφόρου ανάπτυξης και της ισότητας ευκαιριών μεταξύ των δύο φύλων.

Για άλλους στόχους, οι οποίοι ακολουθούν έναν εξαετή κύκλο προγραμματισμού - πέντε έτη στην περίπτωση του στόχου 6 - η Επιτροπή προβαίνει επί του παρόντος σε ενδιάμεση ανασκόπηση. Ο στόχος δεν είναι να μεταβληθούν ριζικά οι υφιστάμενες προτεραιότητες, αλλά να προταθούν στα κράτη μέλη τρόποι για την ενίσχυση της αποτελεσματικότητας στο πλαίσιο των προγραμμάτων, έτσι ώστε να βελτιωθούν τα αποτελέσματα, ιδίως από άποψη αυξημένης ανταγωνιστικότητας και δημιουργίας νέων θέσεων απασχόλησης.

Μετά το 1999, η Κοινότητα πρέπει να εξακολουθήσει να αναζητά τη μέγιστη αποτελεσματικότητα για τις κοινοτικές πολιτικές συνοχής. Στα πορίσματα στα οποία κατέληξε στην πρώτη έκθεση για τη συνοχή ((COM(96) 542 )), η Επιτροπή υπεγράμμισε την ανάγκη διατήρησης της στήριξης των φτωχότερων περιφερειών ως πρώτη προτεραιότητα. Αναγνώρισε επίσης την ανάγκη να ενισχυθεί η αντιμετώπιση των προβλημάτων άλλων περιοχών της Κοινότητας, οι οποίες χαρακτηρίζονται από «ταχεία οικονομική και βιομηχανική μεταλλαγή, συμπεριλαμβανομένων των μεταβολών που επηρεάζουν τις αγροτικές περιοχές, αστική υποβάθμιση, κοινωνικό αποκλεισμό, κυκλοφοριακή συμφόρηση και άλλες ανισορροπίες σε τοπική κλίμακα καθώς και εξαντλητική χρησιμοποίηση σπάνιων πόρων».
ΓΡΑΠΤΗ ΕΡΩΤΗΣΗ E-0989/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στη Γερμανία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στη Γερμανία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στη Γερμανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-0335/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην κατανάλωση στην Ισπανία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 268,6 και 166 εκατ. Ecu το 1995 και το 1996 αντιστοίχως διατέθηκαν για ενίσχυση στην κατανάλωση.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην κατανάλωση ελαιολάδου στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1560/97 υποβολή: Raimo Ilaskivi (PPE) προς την Επιτροπή (6 Μαΐου 1997)

Θέμα: Απαγόρευση των διακρίσεων αναλόγως της ηλικίας στα κράτη μέλη

Η απάντηση του Επιτρόπου κ. Pαdraig Flynn σε γραπτή ερώτησή μου σχετικά με την απαγόρευση των διακρίσεων αναλόγως της ηλικίας στα κράτη μέλη (Ε-0936/97) ((ΕΕ C 319, 18.10.1997, 200. )) είναι, κατά τη γνώμη μου, ανεπαρκής δεδομένου ότι δεν παρέχει διευκρινίσεις σχετικά με το άμεσο αντικείμενο της ερώτησης που είναι οι διακρίσεις αναλόγως της ηλικίας. Δεδομένου ότι το θέμα είναι ιδιαίτερα σοβαρό, και αφορά γενικά την ισότητα, δεν μπορούμε να το αγνοούμε επικαλούμενοι το γεγονός ότι οι εξουσίες της Κοινότητας στον τομέα της κοινωνικής προστασίας είναι περιορισμένες. Εάν επρόκειτο για μια απόπειρα άνισης αύξησης των συντάξεων ανδρών και γυναίκων σε ένα κράτος μέλος, τότε, κατά πάσα πιθανότητα, η Επιτροπή δεν θα την ενέκρινε και θα λάμβανε μέτρα, μέσω της κοινοτικής νομοθεσίας, για την αποκατάσταση της αδικίας.

Πιστεύει, συνεπώς, η Ευρωπαϊκή Επιτροπή ότι η αρχή περί ισότητας πρέπει να τηρείται εν σχέσει, μόνο, με το φύλο και τη φυλή, αλλά όχι και εν σχέσει με την ηλικία των πολιτών της Ένωσης;

Απάντηση του κ. Flynn εξ ονόματος της Επιτροπής (13 Ιουνίου 1997)

Στο πλαίσιο της διακυβερνητικής διάσκεψης, η Επιτροπή είναι υπέρ της ιδέας να εισαχθεί ένα καινούριο άρθρο στη συνθήκη το οποίο να απαγορεύει κατά γενικό τρόπο τις διακρίσεις που βασίζονται στην ηλικία, στο φύλο, στη φυλή, στην εθνική ή κοινωνική προέλευση, στη θρησκεία, στην αναπηρία ή στις σεξουαλικές προτιμήσεις.

Εν τούτοις, η τελική απόφαση θα ληφθεί από τις κυβερνήσεις των κρατών μελών, και αυτή τη στιγμή είναι δύσκολο να προβλεφθεί, αν πραγματικά αυτό το άρθρο θα εισαχθεί.

Πρέπει να υπενθυμιστεί ότι η Επιτροπή έχει, μέχρι τώρα, μελετήσει όλες τις δυνατότητες που παρέχονται από τις υπάρχουσες συνθήκες, με την πρόθεση να εξασφαλίσει την εφαρμογή της αρχής της μη διάκρισης σε διάφορα κοινοτικά κείμενα και ενέργειες και όχι μόνο στον τομέα της ισότητας ανάμεσα στα φύλα αλλά σε όλους τους προαναφερθέντες τομείς.
ΓΡΑΠΤΗ ΕΡΩΤΗΣΗ E-0654/97 υποβολή: Wilfried Telkδmper (V) προς το Συμβούλιο (10 Μαρτίου 1997)

Θέμα: Κοινή θέση του Συμβουλίου σχετικά με την Κούβα

Το κείμενο της κοινής θέσης της Ευρωπαϊκής Ένωσης σχετικά με την Κούβα, της 2.12.1996 ((ΕΕ L 322 της 12.12.1996, σελ. 1 )) δεν είναι παντού το ίδιο όσον αφορά την αρχή της παραγράφου 2:

ενώ το αγγλικό κείμενο (η γλώσσα των διαπραγματεύσεων) μιλάει για «προσπάθειες οικονομικού ανοίγματος που η Κούβα έχει καταβάλει», διατύπωση που ανταποκρίνεται στο νόημα της γερμανικής, ισπανικής και πορτογαλικής έκδοσης (σημ. μεταφρ.: και της ελληνικής),

αντιθέτως στην γαλλική έκδοση γίνεται λόγος, μάλλον υποτιμητικά για «timide ouverture», προσεκτικό άνοιγμα, τούτο δε επαναλαμβάνεται στην ιταλική, σουηδική και δανική μετάφραση.

Δεδομένης της σημασίας και λειτουργικότητας αυτής της κοινής θέσης είναι διατεθειμένο το Συμβούλιο να εναρμονίσει τις εν λόγω εκδόσεις με το αγγλικό κείμενο;

(Απάντηση) 16 Ιουνίου 1997)

Το Συμβούλιο έχει επίγνωση των δυσκολιών που υπάρχουν για τη διασφάλιση απόλυτης αντιστοιχείας στις διάφορες γλώσσες των αποφάσεων που εκδίδει. Στην περίπτωση προβλήματος ερμηνείας του κειμένου πρέπει να λαμβάνονται υπόψη όλες οι οι γλωσσικές αποδόσεις.
ΓΡΑΠΤΗ ΕΡΩΤΗΣΗ E-1365/97 υποβολή: Joaquνn Sisσ Cruellas (PPE) προς την Επιτροπή (21 Απριλίου 1997)

Θέμα: Κοινή οργάνωση της αγοράς της πατάτας

Η Ευρωπαϊκή Ένωση Αγροτών ζήτησε από την Ευρωπαϊκή Ένωση να δημιουργήσει μια κοινή οργάνωση της αγοράς της πατάτας που θα εγγυάται την ισορροπημένη τροφοδότηση της αγοράς, ένα αξιοπρεπές εισόδημα για τους παραγωγούς και μείωση της παραγωγής στις περιοχές όπου είναι υπέρ το δέον εντατική. Σύμφωνα με την Ένωση, η σημερινή απουσία κοινού ρυθμιστικού πλαισίου για την αγορά της πατάτας μπορεί να οδηγήσει στην εξαφάνιση της καλλιέργειάς της σε πολλές περιοχές, ιδίως στο Νότο, όπου πολυάριθμες εκμεταλλεύσεις οικογενειακού τύπου δεν μπορούν να επιβιώσουν, ενώ, στο Βορρά, οι καλλιέργειες πατάτας αυξάνονται. Επισημαίνει ότι, παρά το γεγονός ότι οι τιμές της παραγωγής υπήρξαν πολύ χαμηλές επί σειρά ετών, η πτώση τους δεν επηρέασε καθόλου τις τιμές της κατανάλωσης και υπογραμμίζει ότι κάθε κράτος οργανώνει τη δική του αγορά με διαφορετικούς βαθμούς παρέμβασης, πράγμα που δημιουργεί σοβαρές στρεβλώσεις στην κοινοτική αγορά.

Ποιά είναι η γνώμη της Επιτροπής για τη δημιουργία μιας κοινής οργάνωσης της αγοράς της πατάτας, όπως ζητά η Ευρωπαϊκή Ένωση Αγροτών;

Απάντηση του κ. Fischler εξ ονόματος της Επιτροπής (7 Μαΐου 1997)

Η Επιτροπή έχει επίγνωση των προβλημάτων που δημιουργούνται λόγω της απουσίας κοινής οργάνωσης αγοράς (ΚΟΑ) στον τομέα των γεωμήλων, και κρίνει ότι είναι απαραίτητη η θεσμοθέτηση ενός σχετικού συστήματος. Πράγματι, δεν δικαιολογείται στις συνθήκες της ενιαίας αγοράς, ένα προϊόν με τη σπουδαιότητα των γεωμήλων να αποτελεί αντικείμενο μη συντονισμένων εθνικών πολιτικών.

Κατά συνέπεια η Επιτροπή υπέβαλε το 1992 στο Συμβούλιο πρότασης για την ΚΟΑ στον τομέα των γεωμήλων ((ΕΕ C 333 της 17.12.1992 )). Η Επιτροπή, μετά από την εξέταση της πρότασης από το Κοινοβούλιο, υπέβαλε νέο τροποποιημένο κείμενο στο Συμβούλιο τον Μάιο 1993. Η τροποποιημένη πρόταση δεν έτυχε της εγκρίσεως από την πλειοψηφία του Συμβουλίου, δεδομένου ότι ορισμένες αντιπροσωπείες αντιτίθενται στη δημιουργία του καθεστώτος και άλλες αντιπροσωπείες δεν έχουν εκφραστεί υπέρ της οργάνωσης της αγοράς λόγω της επιβάρυνσης του προϋπολογισμού.

ΗΕπιτροπή κρίνει ότι η πρόταση που διατύπωσε αποτελεί την καλύτερη δυνατή συμβιβαστική λύση μεταξύ των αποκλινόντων συμφερόντων των κρατών μελών.
ΓΡΑΠΤΗ ΕΡΩΤΗΣΗ E-0326/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για επιστροφές στη Γαλλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 38,2 και 40 εκατ. Ecu το 1995 και το 1996 αντιστοίχως διατέθηκαν για επιστροφές στο ελαιόλαδο.

Ποιο είναι το συνολικό ποσόν που δαπανήθηκε για επιστροφές στο ελαιόλαδο στη Γαλλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0850/97 υποβολή: Josι Apolinαrio (PSE) προς την Επιτροπή (10 Μαρτίου 1997)

Θέμα: Υποψηφιότητες στο πλαίσιο του άρθρου 10 του ΕΤΠΑ

Μπορεί η Επιτροπή να διευκρινίσει τα ακόλουθα σημεία:

1. Διαδικασία που ενέκρινε η Επιτροπή σχετικά με τη δημοσίευση των αιτήσεων για χρηματοδότηση βάσει του άρθρου 10 του ΕΤΠΑ και κυρίως τους λόγους της μη κοινοποίησης των προκηρύξεων για τη σύναψη δημόσιων συμβάσεων από τις υπηρεσίες της Επιτροπής σε κάθε κράτος μέλος.

2. Δεν θεωρεί η Επιτροπή απαραίτητο να δημοσιεύονται τα αποτελέσματα της διαδικασίας επιλογής αναφέροντας τις αιτήσεις που υπεβλήθησαν και επιλέχθησαν με το εκάστοτε ποσό χρηματοδότησης;

3. Για ποιο λόγο η Επιτροπή δεν υποβάλλει ετήσια έκθεση με αντικειμενικά στοιχεία όσον αφορά τα σημεία 1 και 2;

Aπάντηση της κας Wulf-Mathies εξ ονόματος της Επιτροπής (17 Απριλίου 1997)

1. Όλες οι προσκλήσεις για υποβολή προτάσεων που προκηρύχθηκαν στο πλαίσιο του άρθρου 10 του κανονισμού του Ευρωπαϊκού Ταμείου Περιφερειακής Ανάπτυξης (ΕΤΠΑ) ((ΕΕ L 193 της 31.7.1993, σ. 34 )) δημοσιεύθηκαν στην Επίσημη Εφημερίδα και, επομένως, έχουν πρόσβαση σε αυτές όλα τα κράτη μέλη. Εξάλλου, περιλαμβάνονται και στη θέση του Internet Europa της Επιτροπής (σελίδα ΓΔ XVI). Τέλος, υπάρχει φάκελος πληροφόρησης που διατίθεται στις 11 κοινοτικές γλώσσες σε οποιονδήποτε τον ζητήσει και που έχει εκδηλώσει ενδιαφέρον για την πρόσκληση υποβολής προτάσεων.

2. Τα αποτελέσματα των επιλογών των διαφόρων τομέων του άρθρου 10 θα αποτελέσουν προσεχώς αντικείμενο ευρείας διάδοσης μέσω του περιοδικού δελτίου Inforegio.

3. Η Επιτροπή θα υποβάλει, όπως δεσμεύθηκε, μέχρι το τέλος του καλοκαιριού, την περιοδική της ετήσια έκθεση για την εφαρμογή του άρθρου 10 του κανονισμού ΕΤΠΑ.